**RAAHEN SEUDUN UIMAHALLISÄÄTIÖ ARINAAREENAN KÄYTTÖSÄÄNNÖT**

**KÄYTTÖKAUSI 2018-2019**

* ArinaAreena on tarkoitettu liikuntahalliksi ja nämä käyttösäännöt on laadittu liikuntahallikäyttöä varten. Mahdollisesta muusta käytöstä on neuvoteltava erikseen Uimahallisäätiön toimitusjohtajan kanssa.
* ArinaAreenan vakiovuoroista käyttökausittain päättää Raahen Seudun Uimahallisäätiön hallitus. Irtovuoromyynti hoidetaan Kuntokeidas Vesipekan lipunmyynnin kautta.
* Kausivuorot myönnetään ensisijaisesti vuosittain ajalle loka-huhtikuu. Lyhyemmän ajanjakson vakiovuorovaraukset myönnetään toissijaisina. Kausivuorot haetaan vuosittain elokuun aikana erikseen ilmoitettuna hakuaikana. Irtovuorot tulevat myyntiin kausivuorojen hyväksymisen jälkeen.
* Vuorojen jakoperiaatteet:
  + Vakiovuoroja hakevat seurat/yhdistykset/ muut tahot kutsutaan vuorojenjakopalaveriin Uimahallisäätiön toimesta, elleivät hakijat pääse keskenään yhteisymmärrykseen käyttövuoroista. Palaverissa sovitaan alustavasti vuorojen jaosta ennen kuin hakemukset toimitetaan Uimahallisäätiön hallituksen päätettäväksi.
  + Raahelaiset urheiluseurat ovat etusijalla vuoroja jaettaessa.
  + Päällekkäisyyden sattuessa vuorot jaetaan ensisijaisesti harrastajien (=lisenssipelaajien) määrän perusteella.
  + Alle 18-vuotiaiden vuorot myönnetään ensisijaisesti klo 16.00 -20.00 väliselle ajalle.
  + Yli 18-vuotiaiden joukkueiden vuorojenjaossa sovelletaan käytäntöä, jossa korkeimmalla sarjatasolla pelaava joukkue on jaossa etusijalla.
* Vuorolla käynti ja aukioloajat:
  + Vuorot sisältävät juoksusuoran käytön 15 min ennen vuoroa ja 15 min vuoron jälkeen edellyttäen, että juoksusuoraa ei ole erikseen varattu.
  + Piikkareiden käyttö on kielletty tekonurmella ja juoksusuoralla. Ulkoa tullessa ulkokengät tulee puhdistaa hyvin. Ulkokengillä oleskelu sallitaan ainoastaan juoksusuoralla. Tekonurmialueella on käytettävä sisäpelikenkiä.
  + Vuoron, ottelun ja turnauksen jälkeen kaikki teipit, muovit, jääpussit, paperit ja muu jäte tulee laittaa roskiin ulkona ja sisällä. Tilaan jätetyistä teipeistä ym. roskista laskutetaan siivouskulut voimassa olevan hinnaston mukaisesti käyttäjäyhteisöltä.
  + Ruoka-aineiden, avotulen, tupakan, alkoholin ja nuuskan käyttö on ehdottomasti kielletty hallin sisällä.
  + ArinaAreenan läheisyydessä, hallin ulkopuolella, voi harjoittaa kioskitoimintaa terveysviranomaisen luvalla ja antamia ohjeita noudattaen. Elintarvikkeet tulee nauttia ulkona. Juomapullot ovat luvallisia myös sisätilassa, edellyttäen, että nesteitä ei joudu pinnoitteille.
  + Varattavissa olevat harjoitus- ja kilpailuvuorot ovat
    - Arkisin klo 07.00-23.00 ja
    - Viikonloppuisin klo 07.00-23.00.
    - Irtovuorot ovat varattavissa lähtökohtaisesti Kuntokeidas Vesipekan aukioloajoille.
    - Juhlapyhien aukioloajoissa noudatetaan pääsääntöisesti uimahallin juhlapyhien aukioloaikoja. Mahdollisista juhlapyhille suunnitelluista tapahtumista tulee olla yhteydessä Uimahallisäätiöön.
  + Jokaisella vuorolla tulee olla täysi-ikäinen vastuuhenkilö.
  + Ovi toimii ovikoodilla, jonka vuoron varaaja saa varausvahvistuksen yhteydessä sähköpostilla. Koodi toimii viisitoista minuuttia ennen vuoron alkua läpi vuoron ja viisitoista minuuttia vuoron loppumisen jälkeen. Sama koodi käy myös Kuntokeidas Vesipekan ArinaAreenan puoleisen WC-tilan ulko-oveen.
  + Hallin ulko-oven tulee olla lukittuna koko vuoron ajan. Ulkopuolisia ei saa päästää sisään. Oven auki jättämisestä veloitetaan hinnaston mukainen maksu.
  + Vuoron jälkeen vastuuhenkilö sammuttaa valot sähkötaulusta, jos seuraavalle tunnille ei ole tullut käyttäjiä.
  + Vuoron päättyessä harjoitusalueen pitää olla täysin tyhjä ja maalit oikeilla paikoillaan.
  + Erillisiä puku- ja peseytymistiloja ei vuorolaisille ole.
  + Autoja, mopoja ja polkupyöriä säilytetään niille varatuilla paikoilla.
* Ylläpito ja kunnossapito:
  + Käyttäjät vastaavat vuorollaan kertyneiden roskien viemisestä hallin jäteastiaan tai tarvittaessa niiden pois viennistä hallista, sekä vastaavat mahdollisten itse aiheuttamiensa sotkujen poistamisesta.
  + Hallin perussiivouksesta ja kenttäalueen huoltotoimenpiteistä vastaa Uimahallisäätiön henkilöstö.
  + Havaituista puutteista liikuntatiloissa on ilmoitettava viipymättä Uimahallisäätiön laitosmiehille (050-3791744 tai huolto.vesipekka@ raahe.fi).
* Vuorojen maksujärjestelyt
  + Vakiovuoron käyttäjää laskutetaan jokaisesta myönnetystä vuorosta, riippumatta siitä käytetäänkö varattua vuoroa vai ei. Laskutus tapahtuu kuukausittain jälkikäteen. Yksittäisten vuorojen peruutukset tulee tehdä maksutta viimeistään 10 vrk ennen vuoron alkua. Mikäli yksittäinen vuoro perutaan myöhemmin, varauksesta peritään täysi maksu.
  + Mikäli käyttäjä ilmoittaa vakiovuoronsa lakkauttamisesta kesken myönnetyn käyttökauden, käyttäjältä peritään normaali käyttömaksu perumisen jälkeiseltä seuraavalta kuukaudelta. Ilmoitus vuoron lakkauttamisesta, josta ilmenee käyttövuoron haltija, vuoron ajankohta ja myönnetty käyttökausi sekä lakkauttamisen päivämäärä, jätetään kirjallisena Raahen Seudun Uimahallisäätiölle.
  + Mikäli käyttäjä laiminlyö vakiovuoronsa käyttömaksuja, käyttäjän vakiovuorot perutaan ja asian käsittely siirretään perintätoimistolle.
  + Kaikista varatuista ja peruutusajan puitteissa peruuttamattomista turnaus-/tapahtumavarauksista peritään varaajalta normaali hinnaston mukainen käyttömaksu.
  + Raahen Seudun Uimahallisäätiö pidättää oikeudet muutoksiin ArinaAreenan käyttösäännöissä ja hinnastossa.
  + Vastaanottamalla myönnetyt vakio- ja/tai kertavuorot/n käyttäjä sitoutuu noudattamaan näitä käyttösääntöjä.

Raahen Seudun Uimahallisäätiön hallitus 16.8.2018